Lingard reddet Manchester United-poeng
Arsenal tok ledelsen etter etter en keepertabbe av De Gea etter 26 minutter. Shkodran Mustafi headet ballen syv meter fra mål. United-keeperen burde ha kontroll på den, men ballen gikk bak ham på klønete vis. Ballen sparkes ut, men den var over streken. Nytt poengtap for Manchester United: – Utrolig å se dem så dårlig Men det tok ikke mange minuttene før hjemmelaget svarte. Anthony Martial satte ballen i mål fire minutter senere. United fikk frispark på 25 meter. Rojo skjøt. Bernd Leno reddet. Herrera, som sto offside da frisparket gikk, nådde ballen først. Han spilte den inn foran mål. Og Martial satte den som nevnt i nettet. Arsenal tok ledelsen på ny etter 22 minutter. Alexandre Lacazette spilte vegg med Mikhitaryan og satte ballen i mål. Men Arsenal-fansen hadde knapt rukket og smile og strekke armene over hodet, før Jesse Lingard utnyttet litt klabb og babb i Aresenal-forsvaret og satte ballen i mål. Husker du? Manchester United slo Juventus: Ronaldo med drømmescoring til ingen nytte – sent selvmål ga Manchester United seieren Både Paul Pogba og Romelu Lukaku startet på benken for United. Lukaku kom inn for målscorer Martial etter 63 minutter. Pogba fikk spille det siste kvarteret, da han kom inn for målscorer Lingard. Pogba var verdens dyreste fotballspiller da han kom til klubben for over én milliard kroner. Fred var ikke engang med på benken. Manchester United betalte over en halv milliard kroner for ham i sommer. Han kom fra den ukrainske klubben Sjakhtar Donetsk. PS! Manchester United er nummer åtte i Premier League etter 15 kamper. 18 poeng bak serieleder og byrival Manchester City.
(Manchester United-Arsenal 2 – 2) David De Gea leverte noe så sjeldent som en solid keepertabbe. Men hjemmelaget klarte uavgjort, da Jesse Lingard svarte før reprisen rakk å bli spilt av Arsenals andre mål.